《传妙道 本名传花枝借柳词韵》
金朝·马钰

山侗正抚，心琴仙调。蓦然想、道契仇香姓赵。愿吾官，早开悟，事皆颠倒。

匿智慧，装懵懂，咄去奸俏。便仿效、许氏庞公，全家物外，个个总了了。

清心净意，通禅明道。逍遥乐、永无忧恼。纵狂歌，任下士，闻之大笑。

笑则笑，怎知得，内貌忒好。待异日、行满功成，管决有、紫书来到。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。